На основу члана 88. став 6. Закона о шумама („Службени гласник РС”, бр. 30/10, 93/12 и 89/15),

Министар пољопривреде и заштите животне средине доноси

П Р А В И Л Н И К

О ИЗМЕНАМА И ДОПУНАМА ПРАВИЛНИКА О БЛИЖИМ УСЛОВИМА, КАО И НАЧИНУ ДОДЕЛЕ И КОРИШЋЕЊА СРЕДСТАВА ИЗ ГОДИШЊЕГ ПРОГРАМА КОРИШЋЕЊА СРЕДСТАВА БУЏЕТСКОГ ФОНДА ЗА ШУМЕ РЕПУБЛИКЕ СРБИЈЕ И БУЏЕТСКОГ ФОНДА ЗА ШУМЕ АУТОНОМНЕ ПОКРАЈИНЕ

*(Објављен у „Службеном гласнику РСˮ, број 20/16)*

Члан 1.

У Правилнику о ближим условима, као и начину доделе и коришћења средстава из годишњег програма коришћења средстава Буџетског фонда за шуме Републике Србије и Буџетског фонда за шуме аутономне покрајине („Службени гласник РС”, број 17/13), у члану 2. тачка 1) мења се и гласи:

„1) *пошумљавање* је садња или сетва у сврху подизања шума на необраслом земљишту, које обухвата припрему терена, садњу шумских садница, односно сетву шумског семена;ˮ.

Тачка 3) брише се.

Тачка 5) мења се и гласи:

„5) *мелиорација* је садња или сетва ради промене узгојног облика, санације деградираних или оштећених шума, која обухвата припрему терена, садњу шумских садница или сетву шумског семена;ˮ

Тачка 6) брише се.

У тачки 7) после подтачке (1) додаје се подтачка (1а), која гласи:

„(1а) нега шумских засада до пете године старости (чишћење од корова, изданака и избојака, окопавање и прашење и др);ˮ

У подтачки (3) запета и речи: „као и проредa у интензивним засадима меких лишћара старости од осам до 12 годинаˮ бришу се.

У тачки 10) речи у загради „биљне болести и штеточине” замењују се речима: „биљне болести, штеточине и дивљач”.

Члан 2.

У члану 5. став 1. тачка 1) запета и речи: „конверзије изданачких шума у виши узгојни обликˮ бришу се.

Члан 3.

У члану 6. став 1. тачка 3) речи: „програма изградње, реконструкције и одржавања шумских путеваˮ замењују се речима: „планова развоја мреже шумских путева са пописом свих шумских путева и детаљном анализом стања и детаљним планирањем радова на градњи и реконструкцији шумских путеваˮ.

У тачки 5) запета и речи: „конверзији изданачких шума у виши узгојни обликˮ бришу се.

Став 2. брише се.

Члан 4.

У члану 15. став 1. после речи: „Бројˮ ставља се запета и додају речи: „врста и квалитетˮ.

У ставу 2. после речи: „бројˮ ставља се запета и додају речи: „врста и квалитетˮ.

Члан 5.

Члан 16. мења се и гласи:

„За радове на пошумљавању обрадивог пољопривредног земљишта, подносилац захтева доставља копију сагласности Министарства, у складу са прописом којим се уређује пољопривредно земљишта.ˮ

Члан 6.

У члану 18. став 3. брише се.

Члан 7.

Овај правилник ступа на снагу осмог дана од дана објављивања у „Службеном гласнику Републике Србије”.

|  |  |
| --- | --- |
| Број: 110-00-44/2016-09  У Београду, 23. фебруара 2016. године | МИНИСТАР  проф. др Снежана Богосављевић Бошковић, с.р. |